
	Comisia pentru buget, finanţe şi bănci
	
	Bucureşti,        

Nr. 22/240/09.06.2010


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative  pentru completarea Legii nr.571/2003 privind Codul fiscal, cu care comisia noastră a fost sesizată în fond cu adresa Biroului Permanent nr. PL.x 244  din 3 mai 2010 .
	PREŞEDINTE,

Viorel Ştefan


Parlamentul  României

	Comisia pentru buget, finanţe şi bănci
	
	Bucureşti,    

Nr. 22/240/09.06.2010


RAPORT

asupra propunerii legislative  pentru completarea Legii nr.571/2003 privind Codul fiscal 
    Cu adresa nr. PL.x 244  din 3 mai 2010, Biroul Permanent conform art.95 din Regulamentul Camerei Deputaţilor, republicat, a sesizat,  spre dezbatere, Comisia pentru buget, finanţe şi bănci cu propunerea legislativă  pentru completarea Legii nr.571/2003 privind Codul fiscal.
La întocmirea raportului s-au avut în vedere avizele Consiliului Legislativ, Comisiei pentru politică economică, reformă şi privatizare şi al Comisiei juridică, de disciplină şi imunităţi şi punctul de vedere al Guvernului. 
               Prezenta propunere legislativă are ca obiect de reglementare modificarea Legii nr.571/2003 privind Codul Fiscal, cu modificările şi completările ulterioare, în sensul adăugării unui nou articol, art.2501, prin care partidele politice să fie exceptate de la plata  taxei pe clădiri, reglementată în articolul 249 alin. (3) din codul fiscal,  pentru clădirile proprietate publică sau privată a statului ori a unităţilor administrativ-teritoriale, concesionate, închiriate sau luate în administrare ori folosinţă, după caz, pentru sedii la nivel central şi în teritoriu. 
                Propunerea legislativă  face parte din categoria legilor ordinare, potrivit art. 76 din Constituţia României, republicată.
La dezbaterea propunerii legislative  a participat, în conformitate cu prevederile art. 54 şi 55 din Regulamentul Camerei Deputaţilor, republicat, doamna Graţiela Iordache, secretar de stat în Ministerul Finanţelor Publice.
La lucrările comisiei au participat  35 deputaţi, din totalul de 35 membri ai comisiei.

Raportul comisiei a fost adoptat cu majoritate de voturi. 

Propunerea legislativă  a fost respinsă de Senat în şedinţa din data de 26 aprilie 2010.

Propunerea legislativă  , potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
               In urma dezbaterii propunerii legislative  pentru completarea Legii nr.571/2003 privind Codul fiscal, în şedinţa din data de  9 martie  2010, comisia propune Plenului Camerei Deputaţilor respingerea  acesteia deoarece potrivit aceluiaşi cod fiscal, taxa pe clădiri se face venit la bugetul local al comunei, oraşului sau al municipiului în care este amplasată clădirea, ceea ce înseamnă că facilitatea propusă este de natură să determine o diminuare a veniturilor bugetelor unităţilor administrativ-teritoriale respective. Totodată, sunt încălcate prevederile art. 15 alin. (1) din Legea nr. 500/2002 privind finanţele publice, referitoare la mijloacele de acoperire a minusului de venituri, dar şi prevederile art.14 alin. (5) din Legea nr. 273/2006 privind finanţele publice locale, referitoare la acelaşi obiect de reglementare, respectiv, precizarea surselor de acoperire a diminuării veniturilor.
	PREŞEDINTE,

Viorel ŞTEFAN
	SECRETAR,

Iuliu NOSA


                                                                                  Consilier parlamentar
                                                                                                         Roşu Gica

